เสาร์ ๕

**เสาร์ ๕** เป็นละครโทรทัศน์ไทยแนวโลดโผน จินตนิยม ที่ดัดแปลงมาจากนวนิยายชื่อเดียวกัน โดยเป็นการสร้างใหม่ครั้งที่ 3 นำแสดงโดยภัทรพลฒ์ เดชพงษ์วรานนท์, สพล อัศวมั่นคง, ชนกันต์ พูนศิริวงศ์, ชวิศการ วรโรจน์โยธิน และจิณณะ นวรัตน์ เรื่องราวกล่าวถึงชายหนุ่ม 5 คนที่เกิดวันเดียวกัน (วันเสาร์ที่ 5) พวกเขาทั้งหมดมีความสามารถพิเศษและทำงานร่วมกันเพื่อไล่ล่ากลุ่มวายร้ายนาม จาร์กา ที่ขโมยอาวุธชีวภาพจากห้องแล็ปในยุโรปและนำมาซ่อนไว้ในประเทศไทย หลังจากละครออกอากาศก็ได้รับเรตติ้งผู้ชมในตอนจบที่ 7.1% กลายเป็นผลงานที่มีเรตติ้งสูงที่สุดในไตรมาสแรกของปี พ.ศ. 2565

## การสร้าง
ภาพยนตร์เรื่อง เสาร์ 5 ถูกนำมาสร้างเป็นครั้งแรกเมื่อปี พ.ศ. 2519 โดยค่ายบางกอกการภาพยนตร์ กำกับการแสดงโดย วินิจ ภักดีวิจิตร ใช้ฟิล์มขนาด 35 มม. พร้อมระบบพากย์เสียงในฟิล์ม ตัวหนังโดดเด่นด้วยความอลังการ มีนักแสดงนำชาย 5 คน นางเอก 6 คน และทัพดาวร้ายอีกกว่า 20 คน ร่วมสร้างความตระการตาตลอดทั้งเรื่อง 

ผลงาน เสาร์ 5 ถูกนำมาสร้างเป็นละครโทรทัศน์ครั้งแรกในชื่อ เสาร์ ๕ โดยฉลอง ภักดีวิจิตร ผู้ซึ่งได้นำผลงานของน้องชายกลับมาปัดฝุ่นสร้างใหม่ในปี พ.ศ. 2552 ออกอากาศทางช่อง 7 สี ทุกวันจันทร์–อังคาร เวลา 20.20–22.20 น. และมีการนำมาออกอากาศซ้ำอีกครั้งทุกวันจันทร์–ศุกร์ เวลา 13.00–14.55 น. โดยเริ่มออกอากาศซ้ำตั้งแต่วันศุกร์ที่ 20 กรกฎาคม พ.ศ. 2555 เป็นต้นไป

นำแสดงโดยวัชรบูล ลี้สุวรรณ, รังสิโรจน์ พันธุ์เพ็ง, รพีภัทร เอกพันธ์กุล, อานัส ฬาพานิช, พาทิศ พิสิฐกุล, กวินตรา โพธิจักร, ฟ้ารุ่ง ยุติธรรม, กาญจน์เกล้า ด้วยเศียรเกล้า, มาริสา แอนนิต้า, ปรียานุช อาสนจินดา, กรุง ศรีวิไล พร้อมนักแสดงอีกคับคั่ง

ตอนจบของละครทำเรตติ้งได้สูงถึง 25 และมีเรตติ้งเฉลี่ยอยู่ที่ 19.1 ส่งผลให้ เสาร์ 5 กลายเป็นละครเรตติ้งสูงที่สุดอันดับ 1 ของปี พ.ศ. 2552

ในปี พ.ศ. 2554 ฉลอง ภักดีวิจิตร ได้สร้างละครภาคต่อของ เสาร์ ๕ ใช้ชื่อว่า เสาร์ ๕ ตอน ทับทิมสยาม ออกอากาศทางช่อง 7 สี ทุกวันศุกร์–เสาร์–อาทิตย์ เวลา 20.20–22.20 น.

นำแสดงโดยวัชรบูล ลี้สุวรรณ, รังสิโรจน์ พันธุ์เพ็ง, รพีภัทร เอกพันธ์กุล, อานัส ฬาพานิช, พาทิศ พิสิฐกุล, กวินตรา โพธิจักร, ฟ้ารุ่ง ยุติธรรม, วรรษพร วัฒนากุล, รฐกร สถิรบุตร, ปรียานุช อาสนจินดา, กัญจน์ ภักดีวิจิตร, ชัชฎาภรณ์ ธนันทา, แมทธิว ดีน ฉันทวานิช, พัชชุดาญ์ พันธุ์พิพัฒน์, กรุง ศรีวิไล พร้อมด้วยนักแสดงอีกคับคั่ง

ในปี พ.ศ. 2565 ไนน์บีเวอร์ ฟิล์มส์ ภายใต้การดูแลของโอริเวอร์ บีเวอร์ ได้นำ เสาร์ 5 กลับมาสร้างใหม่อีกครั้ง โดยอ้างอิงโครงเรื่องจากเวอร์ชันต้นฉบับ ผลงานฉบับนี้นำแสดงโดยนักแสดงรุ่นใหม่ของช่อง 7 ได้แก่ จิณณะ นวรัตน์, ภัทรพลฒ์ เดชพงษ์วรานนท์, ชนกันต์ พูนศิริวงศ์, ชวิศการ วรโรจน์โยธิน, สพล อัศวมั่นคง, อัญรินทร์ ธีราธนันพัฒน์, ปภาดา กลิ่นสุมาลย์, ศรัณย่า ชุณหศาสตร์, เมณิษา ชุมสายสกุล, ณัฐชา ชยางคงนนท์, ณัฐพล ไรยวงศ์, แพทริก ฟอร์สเนอร์ พร้อมนักแสดงอีกคับคั่ง ต่อจาก สามีชั่วคืน เริ่ม 25 กุมภาพันธ์ 2565

## ตัวละคร

#### '''<u><big>อ้างอิงนิยาย</big></u>'''
:**<u>ตัวละครเอกฝ่ายชาย</u>** 
:***เทิด ยอดธง***    : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระยอดธง
:***เดี่ยว สมเด็จ***   : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระสมเด็จ
:***ดอน ท่ากระดาน***     : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระท่ากระดาน
:***ยอด นางพญา***   : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระนางพญา
:***กริ่ง คลองตะเคียน***    : ชายหนุ่มที่เกิดวันเสาร์ แรม 5 ค่ำ เดือน 5 ปีมะโรง ครองพระกริ่งคลองตะเคียน
:**<u>ตัวละครเอกฝ่ายหญิง</u>**   
:***ชลดา (ชล)***  :  น้องสาวนายพล เป็นหัวหน้าหน่วยพิเศษที่มาช่วยในภารกิจของเสาร์ 5 เป็นคนฉลาด คล่องแคล่ว เชี่ยวชาญการต่อสู้ทุกรูปแบบ ไม่เกรงกลัวสิ่งใด รักกับเทิด ยอดธง
:***ดวงกมล (แตน)***   :  เป็นหน่วยจู่โจมพิเศษ ปลอมตัวเป็นหลานสาวของพ.ต.ท.เติมพงษ์ รักกับดอน ท่ากระดาน
:**กุ้ง** : หน่วยจู่โจมพิเศษ เป็นลูกน้องในทีมชลดา ปลอมตัวมาปฏิบัติการร่วมกัน รักกับกริ่ง คลองตะเคียน

#### '''<u><big>อ้างอิงละครเวอร์ชันปี 2552</big></u>'''
:**<u>ตัวละครเอกฝ่ายชาย</u>**  
:***เทิด ยอดธง***  : เสาร์ ๕ ที่มีความสามารถพิเศษในการหายตัวเพียงกลั้นหายใจ แต่มีจุดอ่อนที่ความสามารถที่ใช้มีข้อจำกัดเพียง 1 ชั่วโมง  
:***เดี่ยว สมเด็จ*** : เสาร์ ๕ ที่มีความสามารถพิเศษในการได้ยินระยะไกล  
:***ยอด นางพญา***  : เสาร์ ๕ ที่มีความสามารถพิเศษในการเดินผ่านสิ่งกีดขวาง แต่มีจุดอ่อนที่ความสามารถที่ใช้มีข้อจำกัดเพียง 1 ชั่วโมง
:***ดอน ท่ากระดาน***  : เสาร์ ๕ ที่มีความสามารถพิเศษในการมองเห็นในระยะไกล แต่มีจุดอ่อนที่ต้องใช้สมาธิและห้ามมิให้ผู้อื่นรบกวน และความสามารถที่ใช้มีข้อจำกัดเพียง 1 ชั่วโมง    
:***กริ่ง คลองตะเคียน***  : เสาร์ ๕ ที่มีความสามารถพิเศษในการปลอมตัว และเคลื่อนไหวได้รวดเร็ว แต่มีจุดอ่อนที่ความสามารถที่ใช้มีข้อจำกัดเพียง 1 ชั่วโมง  
:**<u>ตัวละครเอกฝ่ายหญิง</u>**   
:***ชลดา***  : เป็นหน่วยพิเศษที่รอดชีวิตมาจากการตามล่าของเสือสนธิ์ เป็นน้องสาวของพลตรีเชษฐ และยังมีหน้าตาคล้ายน้อยหน่า คนรักของเจ้าพ่ออินทร์ที่เสียชีวิตไปแล้ว คนรักของ **เทิด**   
:***พ.ญ.บุษกร***  : เพื่อนของเสาร์ ๕ ที่สนิทสนมมาตั้งแต่เล็กๆ มีความเชี่ยวชาญด้านเชื้อโรคเคมี คนรักของ **เดี่ยว**   
:***ดวงกมล (แตน)***   : เป็นหน่วยจู่โจมพิเศษ ปลอมตัวเป็นหลานสาวของพ.ต.ท.เติมพงษ์ คนรักของ **ยอด**
:***มาเรีย***  : ตำรวจสากลที่เข้ามาสืบเรื่องราวโดยปลอมตัวเป็นลูกน้องของเสือสนธิ์ คนรักของ **ดอน**
:***ยูกิ***  : นักฆ่านินจาสาวจากญี่ปุ่น คนรักของ **กริ่ง**

### <u><big>'''อ้างอิงละครเวอร์ชันปี 2565'''</big></u>
**<u>ตัวละครเอกฝ่ายชาย</u>** 

***เทิด ยอดธง***  : นั่งสมาธิจนได้คาถากำบังกาย แต่ใช้ได้ในชั่วกลั้นลมหายใจ

***เดี่ยว สมเด็จ*** : นั่งสมาธิจนได้ทิพยโสต หรือหูทิพย์ ได้ยินในระยะไกล

***ดอน ท่ากระดาน***  : ได้คาถาหมัดเหล็ก 

***ยอด นางพญา***  : ได้ตาทิพย์ มองเห็นอดีตได้เมื่อสัมผัสตัว

***กริ่ง คลองตะเคียน***  : ได้คาถาลิงลม เคลื่อนไหวร่างกายรวดเร็ว

**<u>ตัวละครเอกฝ่ายหญิง</u>** 

***ร้อยตรีหญิง ชลดา (ดา)***  : เจ้าหน้าที่หน่วยข่าวกรอง ขอร่วมทีมมาเพื่อตามหา **วัฒนา** คนรักที่หลงผิดมาเข้าร่วมกับลัทธิจาร์ก้า โดยมี **เทิด ยอดธง** ที่แอบหลงรักเธออยู่ คอยช่วยเหลือ

***หมอบัว***  : หมออาสาที่มาอยู่ที่หมู่บ้านทุ่งสมิง จนได้เจอกับ **เดี่ยว สมเด็จ** และได้รักกัน ท่ามกลางอุปสรรครักสามเส้ากับ **ยอด นางพญา** ที่หลงรักหมอบัวเช่นกัน

***ร้อยตรีหญิง ดวงกมล (แตน)***  : สายลับของหน่วยราชการที่แฝงตัวมาอยู่ที่ห้วยเสือหมอบและทุ่งสมิง และได้มารู้จักและรักกับ **ดอน ท่ากระดาน**

***ม่านฟ้า***   : เจ้าหญิงรัฐประจิม ที่มีปัญหากับกลุ่มจาร์ก้า และหนีออกมาจนได้รับบาดเจ็บและเจอกับ **ยอด นางพญา**

***ร้อยตรีหญิง เนตรนภา (กุ้ง)*** : เป็นเจ้าหน้าที่หน่วยสื่อสาร คนรักเก่าของ **กริ่ง คลองตะเคียน** มีปมปัญหาคือความต่างศักดิ์ทำให้กริ่งปิดใจกับความรักที่เคยล้มเหลว

**<u>ตัวละครสำคัญ (ปี 2565)</u>**

***เมฆา  :***   ลูกบุญธรรมของผู้นำลัทธิจาร์ก้า มีพลังไสยเวทย์ที่แกร่งกล้า หลงรักกุ้ง

***วัฒนา***  *** ***: คนรักของชลดา มีอาชีพเป็นครูที่มีอุดมการณ์ อยากสร้างความเท่าเทียมกันในสังคมจนไปเข้าร่วมกับลัทธิจาร์ก้า

***พ.ต.ท.เติมพงษ์***  : นายตำรวจผู้ปลอมตัวเป็นสัปเหร่อให้กับหมู่บ้านห้วยเสือบหมอบและหมู่บ้านทุ่งสมิง

***เจ้าพ่ออินทร์***  : ผู้มีอิทธิพลประจำหมู่บ้านห้วยเสือหมอบ ไม่ถูกกับเสือสนธิ์

***เสือสนธิ์***  : ผู้มีอิทธิพลประจำหมู่บ้านทุ่งสมิง

## ภาพยนตร์เรื่อง เสาร์ 5 พ.ศ. 2519

### นักแสดง

## ละครโทรทัศน์เรื่อง เสาร์ 5 ภาค 1 พ.ศ. 2552

### นักแสดง

## ละครโทรทัศน์เรื่อง เสาร์ 5 ภาค 2 พ.ศ. 2554

### นักแสดง

## เพลงประกอบละคร
; พ.ศ. 2552
* เพลง **เสาร์ 5** ขับร้อง กัญจน์ ภักดีวิจิตร
* เพลง **แคนคนป่า** ขับร้อง กัญจน์ ภักดีวิจิตร
* เพลง **ศัตรูยอดรัก** ขับร้อง กัญจน์ ภักดีวิจิตร

;พ.ศ. 2554
* เพลง เสาร์ 5 ทับทิมสยาม ขับร้อง กัญจน์ ภักดีวิจิตร
* เพลง เคนทวงแค้น ขับร้อง กัญจน์ ภักดีวิจิตร

;พ.ศ. 2565
* เพลง **ขุดรากถอนโคน** ขับร้อง แมว จิรศักดิ์
*เพลง **เธอกับฉันรวมกันได้เท่ากับรัก** ขับร้อง พลพล พลกองเส็ง

## อ้างอิง
* 

หมวดหมู่:ภาพยนตร์ไทยที่ออกฉายในปี พ.ศ. 2519
หมวดหมู่:ภาพยนตร์โลดโผนไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2552
หมวดหมู่:ละครโทรทัศน์ไทยในปี พ.ศ. 2554
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ที่กำกับโดย ฉลอง ภักดีวิจิตร
หมวดหมู่:ภาพยนตร์โดยบางกอกการภาพยนตร์
หมวดหมู่:ภาพยนตร์ที่กำกับโดย วินิจ ภักดีวิจิตร